Mapové školenie 2007

Ahojte všetci priaznivci orientačných športov a hlavne tí, ktorí majú aspoň trochu chuti „pričuchnúť“ aj k mapovej tvorbe.

Všetkých Vás pozývame na tohtoročné mapové školenie  do Kysaku – horáreň
v termíne 08.06. – 10.06. 2007.
    Program  

08.06. (piatok)

♠ od 19,00 príchod účastníkov do horárne Kysak, mapu pozri nižšie

♠ 21,00 – 23,00  úvod školenia, rozdelenie do skupín, príprava pomôcok na mapovanie v teréne

09.06. (sobota)

♠ 7,00 - 9,00 raňajky, ranná príprava, balenie do terénu

♠ 9,00  odchod do terénu

♠ 9,00 – 17,00  práca v skupinách (obed v skupinách podľa vlastnej dohody)

♠ 18,00 – 22,00  spoločná večera a riešenie problémov z terénnych prác, diskusia o poznatkoch, nadobudnutých skúsenostiach z terénu a všeobecná diskusia týkajúca sa mapovej tvorby

10.06. (nedeľa)

♠ 7,00 - 9,00 raňajky, ranná príprava, balenie do terénu

♠ 9,00 odchod do terénu, práca v skupinách

♠  podľa dohody ukončenie mapovacích prác (obedňajšie hodiny)

♠ ukončenie školenia, zhrnutie poznatkov, doriešenie problémov z terénu, zodpovedanie zatiaľ nezodpovedaných otázok

♠ posledný chod – ODCHOD.
     Stravovanie  

Systém: kto si čo donesie to bude jesť. K dispozícii je jedna dvojplatnička pre cca 20ľudí. V sobotu bude uvarená spoločná večera pre všetkých účastníkov (guláš) + možnosť opekania špekačiek a iných poživatín podľa vlastného výberu – kto si čo zaobstará.

    Čo so sebou?  

Samozrejme dobrú náladu a nasledovné mapovacie a iné pomôcky:

· 4 ks pentelky (na čiernu, zelenú, modrú a červenú) – NEVYHNUTNÉ

· Gumu - NEVYHNUTNÉ

· Vode odolnú Podložku A4 - NEVYHNUTNÉ

· Buzolu (nie palcovku)  - NEVYHNUTNÉ

· Žltú farbičku, 2 pravítka na vynesenie severu, nožnice, lepiacu pásku

· Pršiplášť a nepremokavú obuv

· Spacák 

· Notebook (kto má ten má, kto nemá nevadí)

MK SZOŠ zabezpečí mapové podklady a mapovaciu fóliu

  Prihlášky  

Písomne na mail janotova@tecgeo.sk do 03.06.2007, výnimočne inou formou. 

Počet miest pre tých, čo chcú prenocovať v horárni na posteli je limitovaný na 20 (kto sa prvý nahlási má to isté). O aktuálnom počte voľných miest Vás môžem priebežne informovať.

Bližšie informácie: Zuzana Janotová   0907 425 179

     Financovanie  

Mapová komisia, sa tak ako aj po minulé razy aj tento krát bude podieľať na spolufinancovaní.  V  plnej výške bude pre všetkých účastníkov hradené ubytovanie v horárni pri Kysaku. 

Stravu si každý účastník hradí sám, okrem spoločnej (pripravenej večer pre všetkých účastníkov - guláš).

Mapová komisia uhradí náklady na benzín pri plne obsadenom aute resp. cestovné podľa cestovných lístkov. 

    Kde sa Horáreň nachádza?  

Použitý výrez z mapy – Kysacký hrad

    Mapovaný terén:

Mapovacie práce sa budú vykonávať v okolí horárne – aktuálna mapa Kysacký hrad. Budú k dispozícii terény rôznej obtiažnosti mapovania, osobný výber pri zadeľovaní do skupín. 

     Teší sa na Vás Zuzana, Rado a Bidi.
